Bebel Gilberto

Bebel Gilberto [] (naskiĝinta la 12-an de majo 1966 en Novjorko kiel Isabel Gilberto de Oliveira) estas brazila kantistino kaj kantaŭtorino. Ŝi estas la filino de João Gilberto kaj Miúcha (Heloísa Buarque de Hollanda, fratino de Chico Buarque), du gravuloj de la muzika mondo de Brazilo.

 Kariero 
Bebel Gilberto komencis jam kiel infano kanti en ĥoroj kaj sur diskoj por infanoj, ankaŭ ŝi prezentis en muzikaloj.

Dum la 1980-aj jaroj ŝi provis solistan karieron kaj kunlaboris precipe kun Cazuza, sed ankaŭ aliaj steluloj de Muziko Populara Brazila. En la jaro 1991 ŝi transloĝis al Novjorko, kie ŝi kunlaboris kun muzikistoj kaj diskludistoj kaj provis kunfandi sian bosanovon kun aliaj muzikstiloj. En la jaro 2000 ŝi eldonis kune kun diskludisto Suba sian lumdiskon Tanto Tempo, kiu atingis bonan lokon en la mondmuzikaj ranglistoj. En la jaro aperis la disko Tanto Tempo Remixes, kiu sin apogis sur la sukceson de ŝia lumdisko. En 2004 sekvis la albumo Bebel Gilberto kaj en 2005 ties remiksaĵoj.

Ŝiaj konataj kantoj Samba da Benção, Tanto Tempo kaj Mais Feliz estas filmmuzikaĵoj.

 Diskaro (elekto) 
 1986 – Bebel Gilberto (EP, WEA)
 1991 – De Tarde … Vendo O Mar
 2000 – Tanto Tempo (Ziriguiboom)
 2001 – Tanto Tempo Remixes (Ziriguiboom)
 2004 – Bebel Gilberto (Ziriguiboom)
 2007 – Momento (Ziriguiboom)
 2009 – All in One (Verve)

 Kiel gastkantistino 
 1980 – João Gilberto: Chega de Saudade sur João Gilberto Prado Pereira de Oliveira
 1989 – Miúcha kaj Tom Jobim: Calice sur Falando de Amor
 1991 – Caetano Veloso: Fora da Ordem sur Circuladô
 1994 – Towa Tei: tri pecoj surFuture Listening!
 1996 – kun Cazuza: Preciso Dizer Que Te Amo sur Red Hot + Rio
 1997 – Towa Tei: Private Eyes sur Sound Museum
 1998 – Otto: Bob sur Samba Pra Burro
 2006 – Peeping Tom (Mike Patton): Caipirinha sur Peeping Tom
 2006 – Forro in the Dark: Wandering Swallow (Juazeiro) sur Bonfires of São João
 2009 – Ben Perowsky: Kings Fall sur Ben Perowsky Presents: Moodswing Orchestra
 2011 – Miguel Migs: Zulu sur Outside the Skyline

 Eksteraj ligiloj 



Kategorio:Kantaŭtoroj
Kategorio:Brazilaj muzikistoj
Kategorio:Brazilanoj